b'\n_START_ARTICLE_\nGrb Ob\xc4\x8dine Osilnica\n_START_PARAGRAPH_\nGrb Ob\xc4\x8dine Osilnica je upodobljen na \xc5\xa1\xc4\x8ditu, ki ima razmerje 2:3, sestavljata pa ga dve ukrivljeni liniji, ki nakazujeta obliko soteske, spodaj sta prekri\xc5\xbeani in s tem delujeta kot dve veji, ki poudarjata povezanost z naravo. V grb so zajeti trije zna\xc4\x8dilni elementi pokrajine: reka, arhitektura in hribovje. Na spodnji tretjini je narisanih \xc5\xa1est belih valovnic na svetlo modri podlagi. Te prikazujejo reko Kolpo. Osrednji motiv na \xc5\xa1\xc4\x8ditu je cerkvica Sv. Egidija, kot primer tipi\xc4\x8dne arhitekture ob\xc4\x8dine, v zgornji tretjini pa so prikazane razpoznavne stene, ki se raztezajo ob reki Kolpi.'